CELEX: 42021D2295
Language: mt
Date: 2021-12-21 00:00:00
Title: Deċiżjoni (UE) 2021/2295 tar-Rappreżentanti tal-Gvernijiet tal-Istati Membri tal-21 ta’ Diċembru 2021 li taħtar Imħallfin fil-Qorti Ġenerali

22.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 458/519
               
            
         DEĊIŻJONI (UE) 2021/2295 TAR-RAPPREŻENTANTI TAL-GVERNIJIET TAL-ISTATI MEMBRI
         tal-21 ta’ Diċembru 2021
         li taħtar Imħallfin fil-Qorti Ġenerali
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 254 u 255 tiegħu,
         Billi:
         
                     (1)
                  
                  
                     Il-mandati ta’ sitta u għoxrin Imħallef fil-Qorti Ġenerali ser jiskadu fil-31 ta’ Awwissu 2022. Jenħtieġ li jsiru ħatriet biex jimtlew dawn il-karigi għall-perijodu mill-1 ta’ Settembru 2022 sal-31 ta’ Awwissu 2028.
                  
               
                     (2)
                  
                  
                     In-nomini tas-Sur Lauri MADISE, is-Sur Iko NÕMM, is-Sa Anna MARCOULLI, is-Sur Savvas S. PAPASAVVAS, is-Sa Tuula PYNNÄ u s-Sur Heikki KANNINEN ġew proposti għat-tiġdid tal-mandat tagħhom fil-Qorti Ġenerali.
                  
               
                     (3)
                  
                  
                     Barra minn hekk, l-Artikolu 48 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, kif emendat bir-Regolament (UE, Euratom) 2015/2422 tal-Parlament Ewropew u tal-Kunsill (1), jipprevedi li l-Qorti Ġenerali tkun komposta minn żewġ Imħallfin għal kull Stat Membru mill-1 ta’ Settembru 2019 ’il quddiem. Il-punt (c) tal-Artikolu 2 tal-imsemmi Regolament jipprevedi li l-mandat ta’ ħamsa mid-disa’ Mħallfin addizzjonali li għandhom jinħatru mill-1 ta’ Settembru 2019 għandu jintemm fil-31 ta’ Awwissu 2025.
                  
               
                     (4)
                  
                  
                     Is-Sur Damjan KUKOVEC ġie nnominat għall-kariga ta’ Mħallef addizzjonali fil-Qorti Ġenerali.
                  
               
                     (5)
                  
                  
                     Barra minn hekk, skont l-Artikolu 7 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea u wara l-ħatra tas-Sur Anthony COLLINS bħala Avukat Ġenerali tal-Qorti tal-Ġustizzja, jenħtieġ li jinħatar Imħallef fil-Qorti Ġenerali għall-bqija tal-mandat tas-Sur Anthony COLLINS, jiġifieri sal-31 ta’ Awwissu 2025.
                  
               
                     (6)
                  
                  
                     Is-Sa Suzanne KINGSTON ġiet nominata għall-kariga li saret vakanti.
                  
               
                     (7)
                  
                  
                     Skont l-Artikolu 7 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, wara l-ħatra tas-Sur Dimitrios GRATSIAS bħala Mħallef fil-Qorti tal-Ġustizzja, jenħtieġ li jinħatar Imħallef fil-Qorti Ġenerali għall-bqija tal-mandat tas-Sur Dimitrios GRATSIAS, jiġifieri sal-31 ta’ Awwissu 2022.
                  
               
                     (8)
                  
                  
                     Is-Sur Ioannis DIMITRAKOPOULOS ġie nnominat għall-kariga li saret vakanti.
                  
               
                     (9)
                  
                  
                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni favorevoli dwar l-idoneità ta’ dawn il-kandidati għall-qadi tal-funzjonijiet ta’ Mħallfin fil-Qorti Ġenerali,
                  
               ADOTTAW DIN ID-DEĊIŻJONI:
         
            Artikolu 1
            Dawn li ġejjin huma b’dan maħturin Imħallfin fil-Qorti Ġenerali għall-perijodu mill 1 ta’ Settembru 2022 sal-31 ta’ Awwissu 2028:
            
                        —
                     
                     
                        Is-Sur Lauri MADISE,
                     
                  
                        —
                     
                     
                        Is-Sur Iko NÕMM,
                     
                  
                        —
                     
                     
                        Is-Sa Anna MARCOULLI,
                     
                  
                        —
                     
                     
                        Is-Sur Savvas S. PAPASAVVAS,
                     
                  
                        —
                     
                     
                        Is-Sa Tuula PYNNÄ,
                     
                  
                        —
                     
                     
                        Is-Sur Heikki KANNINEN.
                     
                  
         
            Artikolu 2
            Dawn li ġejjin huma b’dan maħturin Imħallfin fil-Qorti Ġenerali għall-perijodu mid-data tad-dħul fis-seħħ ta’ din id-Deċiżjoni sal-31 ta’ Awwissu 2025:
            
                        —
                     
                     
                        Is-Sur Damjan KUKOVEC,
                     
                  
                        —
                     
                     
                        Is-Sa Suzanne KINGSTON.
                     
                  
         
            Artikolu 3
            Is-Sur Ioannis DIMITRAKOPOULOS huwa b’dan maħtur Imħallef fil-Qorti Ġenerali għall-perijodu mid-data tad-dħul fis-seħħ ta’ din id-Deċiżjoni sal-31 ta’ Awwissu 2022.
         
         
            Artikolu 4
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-21 ta’ Diċembru 2021.
            
               
                  Il-President
               
               I. JARC
            
         
         
            (1)  Ir-Regolament (UE, Euratom) 2015/2422 tal-Parlament Ewropew u tal-Kunsill tas-16 ta’ Diċembru 2015 li jemenda l-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea (ĠU L 341, 24.12.2015, p. 14).